Imtella' Awwissu 28, 2021 - Aġġornata 28 Ta' Awwissu, 2021 1:22pm Rapport: Massimo Axisa Mara ta' 53 sena minn Ħal Luqa kienet ikkundannata 18-il xahar ħabs sospiżi għal tliet snin wara li ammettiet li serqet madwar €8,000 mid-dar tal-eks sieħeb. Il-mara tressqet fil-Qorti quddiem il-Maġistrat Marseann Farrugia fejn wieġbet ħatja. Id-difiża talbet biex hija tingħata sentenza ta' ħelsien ikkundizzjonat ħalli tingħata ċans tħallas lura l-flus li serqet. Minbarra s-sentenza sospiża l-Magistrat Farrugia ordnatilha tħallas is-somma li serqet lill-eks sieħeb fi zmien sitt xhur.